open-index/open-wikipedia-markdown huggingface dataset:
Opel Laubfrosch

**Opel 4/12 PS** eli **Laubfrosch** oli Opelin suosittu henkilöautomalli, joka oli ensimmäinen saksalainen liukuhihnalla valmistettu auto. 

Se sai lempinimen *Laubfrosch* (suom. *[[Euroopanlehtisammakko|lehtisammakko]]*) vihreän värinsä johdosta. Liukuhihnatuotannon vuoksi auto oli Saksassa verrattain edullinen ja siksi sitä ostettiinkin paljon.

Mallia valmistettiin vuosina 1924&ndash;1931 yhteensä 119 484 kappaleen verran. 

Ensimmäinen "Laubfrosch" oli Opel 4/12 PS, jota valmistettiin vuoteen 1926 saakka. Myöhempiä "Laubfrosch"-malleja olivat 4/14 PS vuosina 1924-1925, 4/16 PS vuosina 1925-1926, 4/16 (4/18) PS vuodesta 1926 vuoteen 1930 sekä 4/20 PS, joka tunnettiin myös mallinimellä "1,1 liter" vuodesta 1929 vuoteen 1931. Aiemmissa malleissa oli 1-litrainen moottori ja sen huippunopeus oli 60 km/h.

Alkuperäisen Opel 4/12 PS:n ainoana korimallina oli 2-paikkainen avokori. Myöhemmistä Laubfrosch-malleista oli enemmän korimalleja.
* 2-paikkainen luksusversio: avomalli jossa erilainen korin takaosa (vuodesta 1925)
* 3-paikkainen avomalli  (marraskuusta 1924 lähtien)
* 4-paikkainen avomalli (vuodesta 1925)
* Limousine, umpimalli kolmipaikkaisena (marraskuuhun 1924 saakka) tai nelipaikkaisena (vuodesta 1925)
* Pakettiauto, umpimalli jossa umpinainen korin takaosa (marraskuusta 1924 lähtien)

Laubfrosch oli plagiaatti ranskalaisesta Citroën 5 CV -mallista. Andre Citroën haastoi Opelin oikeuteen mallin plagionnista, mutta saksalainen oikeusistuin kumosi haasteen, koska auton jäähdyttäjä oli eri lailla muotoiltu ja se oli väriltään vihreä, kun Citroën oli keltainen. Tästä sai mahdollisesti alkunsa saksalainen sanonta "samanlainen, mutta vihreä" (Dasselbe in Grün).

Opel Laubfroschin seuraaja oli Opel 1,2 Liter joka tuli markkinoille heinäkuussa 1931. Se oli Opel P4:n ja Opel Kadettin edeltäjämalli.

## Lähteet
Opel Omega

**Opel Omega** on Opelin vuosina 1986–2003 valmistama E-segmentin automalli, joka korvasi Opel Rekordin. Valmistuksen päätyttyä Omega ei saanut itselleen suoraa seuraajaa, mutta sen mallistoon jättämää aukkoa täydensivät ylellinen hatchback-korinen Opel Signum sekä aiempaa suuremmaksi kasvanut farmarikorinen Opel Vectra. Omega oli viimeinen takavetoinen Opel-henkilöautomalli. 

## Opel Omega A (1986–1993)

Ensimmäisen sukupolven Omega esiteltiin vuonna 1986, ja se valittiin Vuoden autoksi Euroopassa 1987. Korimalleina olivat neliovinen sedan sekä farmarimalli Caravan. Isossa-Britanniassa mallin nimenä oli **Vauxhall Carlton**, Brasiliassa puolestaan autoa myytiin Chevrolet-merkkisenä.

*Helsingin Sanomien* Matti Jansson totesi Opel Rekordin seuraajaksi suunnitellun uuden Omegan lähestyvän jo edustusauton mittoja, tehoja ja varustelua. Hän ei löytänyt siitä juuri muuta moitittavaa kuin saksalaisten moottoriteiden nopeuksiin viritetyt tehot, jotka suomalaisessa arkiajossa tahtovat jäädä teoreettisiksi.

Vuonna 1990 Omega sai muun muassa uuden etusäleikön.
 

## Opel Omega B (1994–2003)

Toisen sukupolven Omega esiteltiin keväällä 1994. Myös Vauxhall-merkkisenä auton mallinimenä oli nyt Omega. Vuosina 1996–2001 mallia myytiin Yhdysvalloissa nimellä Cadillac Catera saavuttamatta suurta menestystä.

Vuoden 1998 Euro NCAP -kolaritestistä Omega sai tulokseksi kolme tähteä viidestä.

Vuonna 1999 Omegan etupuskuri uudistettiin ja etusäleikköä nostettiin aiempaa ylemmäksi. Takavalojen vilkunlaseista tuli valkoiset. Sisällä ovipaneelit olivat uudet ja myös kojelaudan keskikonsolia oli uudistettu. Ajonvakautusjärjestelmä ESP tuli saataville uutena varusteena.

Geneven autonäyttelyssä keväällä 2000 esiteltiin konseptina Omega V8, jossa oli sama 5,7-litrainen moottori kuin Chevrolet Corvettessa. Malli ei kuitenkaan edennyt tuotantoon. 

## Lähteet

## Aiheesta muualla
Opel Sintra

**Opel Sintra** on Opelin vuosina 1996–1999 valmistama suuri tila-auto. Auto on perustaltaan sama kuin Chevrolet/Pontiac Trans Sport, mutta muun muassa moottorivalikoimassa ja akselivälissä on huomattavia eroja. Sintraan sai vain Opelin valmistamia Ecotec-moottoreita, 2,2-litraisen nelisylinterisen bensiinimoottorin, 3,0-litraisen V6-bensiinimoottorin tai 2,2-litraisen dieselmoottorin. Se valmistettiin sisarmalliensa tapaan Doravillessa, Georgiassa, Yhdysvalloissa. Sintra menestyi heikosti Euro NCAP -kolaritestissä saaden vaatimattomat kaksi ja puoli tähteä.

Sintra on sisarmallejaan huonomman auton maineessa. Varustelutaso ei ollut periamerikkalaisten versioiden tasoa, ja tekniikka ei vastannut amerikanserkkujen kestävyyttä tai ominaisuuksia. Hinta kuitenkin oli lähes sama, jonka vuoksi Sintraa on ympäri maailman myyty huomattavasti vähemmän kuin Chevrolet Trans Sportia sisarmalleineen (Pontiac Montana).

## Lähteet

## Aiheesta muualla
Iki

**Iki** tai **IKI** voi tarkoittaa:

* IKI Avaruustutkimusinstituutti, tutkimuslaitos Moskovassa.
* iki, Värttinä-yhtyeen albumi
* IKI, Internet-käyttäjät ikuisesti - IKI ry
* IKI-kiuas, suomalainen kiuasmerkki
* IKI-levy, korkeapainelaminaattilevyn vanha tuotemerkki
* Iki, kaupunki Japanissa
* Iki, saari Japanissa
* Iki-nimisiä sotalaivoja:
** Iki (1905), Japanin laivaston maalilaiva, alkujaan venäläinen taistelulaiva *Imperator Nikolai I*
** Iki (1943), Japanin laivaston saattaja

## Lähteet
Snow Angel

**Snow Angel** on Värttinän kokoelma-albumi, joka on julkaistu ainoastaan Tšekissä. Vuonna 2005 ilmestynyt levy sisältää kappaleita yhtyeen albumeilta *[[Seleniko]]*, *[[Aitara]]*, *[[6.12. (albumi)|6.12.]]* ja *[[Iki (albumi)|iKi]]*.

## Kappaleet
Ensimmäisessä painoksessa kappale 19 oli kansiteksteissä mainitun *Laulutytön* sijasta *Outona omilla mailla*. Tämä korjattiin seuraavassa painoksessa.
#Laiska
#Sepän poika
#Morsian
#Tumala
#Pirsta
#Aitara
#Äijö
#Milja
#Potran korean
#Lieto
#Travuska
#Käppee
#Nahkaruoska
#Lemmennosto
#Fanfaari
#Kylä vuotti uutta kuuta
#Ukko Lumi
#Liigua
#Laulutyttö
#Vot i kaalina

## Aiheesta muualla
*Snow Angel  Indies Records (tšekiksi)
Malietoa Tanumafili II

**Malietoa Tanumafili II** (4. tammikuuta 1913, Saksan Samoa – 11. toukokuuta 2007, Moto‘otua, Samoa) oli Samoan valtionpäämies. 

## Elämä
Tanumafili syntyi vuonna 1913 perheensä kolmanneksi lapseksi. Isä kuoli vuonna 1939, minkä jälkeen Tanumafili nousi matai-päälliköksi vuonna 1940. Tässä roolissa hän toimi myös toisena Uuden-Seelannin lähettämän hallintohenkilön neuvonantajana ja kuului Samoan itsenäisyyttä valmistelevaan valtuustoon.

Samoa itsenäistyi vuonna 1962, ja sen johtajina toimivat elinikäisen nimityksen saaneet Malietoa Tanumafili II sekä Tupua Tamasese Mea'ole. Jälkimmäinen kuoli vuonna 1963. Malietoa Tanumafili II ehti johtaa itsenäistä Samoaa pitkälti yli 40 vuotta. 

Vuonna 1973 Tanumafili kääntyi bahai-uskoon, minkä johdosta hänestä tuli maailman ensimmäinen kyseistä uskontoa edustava valtionpäämies. Tanumafili kertoi usein kuulleensa bahai-uskosta veljeltään. Kääntymyksestään huolimatta hän noudatti joitakin kristillisiä perinteitä perhe-elämässään. Tanumafili meni naimisiin Lili Tunun kanssa vuonna 1940, ja pari sai neljä lasta. Tanumafili jäi leskeksi vuonna 1984 vaimonsa kuoltua. 

Tanumafili menehtyi 11. toukokuuta vuonna 2007 Moto‘otuassa ollessaan 94-vuotias. Kuollessaan hän oli maailman siihenastisen historian vanhin valtionpäämies ja viimeinen henkilö, joka oltiin virallisesti nimitetty elinikäiseksi presidentiksi. Tanumafilin kuoleman jälkeen Samoan valtionpäämies on valittu vaaleilla 5 vuodeksi kerrallaan.

## Kunnianosoituksia

*  Brittiläisen imperiumin ritarikunnan komentaja (Yhdistynyt kuningaskunta, 1959)
*  Pyhän Mikaelin ja Pyhän Yrjön ritarikunnan suurristi (Yhdistynyt kuningaskunta, 1977)

Lähde:

## Lähteet
Helmet, hitit & hutit

**Helmet, hitit & hutit** on suomalaisen Freud Marx Engels & Jung -yhtyeen kokoelma-albumi, joka julkaistiin vuonna 1998. Kokoelma on myynyt kultaa.

## Kappaleet

### CD 1
# Pitkätukkainen punaniska (- Longhaired Redneck -) - 3:22
# Kari, Tapio ja mä (- Willie Waylon And Me -) - 3:40
# Mystinen metsätyömies (- Cosmic Cowboy -) - 4:14
# Danny Show (- Road To Bayamon -) - 3:30
# Mua älä hylkää (- High Noon -) - 3:30
# Särkynytsydämiset (viekää minut baariin) ( - Broken Hearted People -) - 4:04
# Sunnuntaiaamun kadut (- Sunday Morning Comin' Down -) - 5:25
# Pallojuoma - 2:40
# Nattasia katsomassa eli Pekuulijenkka twist - 2:40
# Kipee (- Psycho -) - 4:09
# Mun vanha pannupää (- Panheads Forever -) - 3:48
# Teksasiin - 3:21
# Tursaan puutarhassa (- Octopus's Garden -) - 2:34
# Viski & naiset (- Whisky & Women -) - 2:36
# Lintumies (- Blue Wing -) - 4:14
# Sammutetuin lyhdyin - 3:27
# Jotkut päivät on kultaa (- Some Days Are Diamonds (Some Days Are Stone) -) - 2:57
# Jaloviinaa (- Canadian Whiskey -) - 2:36
# Dracula ja Pyhä Nicolae - 3:29
# On se hyvä (ettei lehmät lennä) - 3:43
# En koskaan mene sänkyyn ruman naisen kanssa (- I've Never Gone To Bed With An Ugly Woman -) - 2:49
# Metsän poika (- Paranoid -) - 1:49
### CD 2
# Kylmä sää (- Boissier City -) - 3:30
# Töölööseen - 4:01
# Huomenna päivä on uus (- Tomorrow Is Another Day -) - 3:29
# Kossu on mun kuski (- Whisky Is My Driver -) - 4:26
# Juomalaulu II - 2:50
# Haurutettua kateenkorvaa - 3:35
# Ei semmoisia judeja kuin Jeesus enää oo (- They Ain't Making Jews Like Jesus Anymore -) - 3:32
# Buuri Johannesburgista - 3:20
# Jäät kaipaamaan (- Cry, Cry, Cry -) - 2:24
# Joki (- River -) - 4:07
# Niin kauas kuin tunteet vie meidät (- As Fas As This Feeling Will Take Us -) - 2:42
# Aina ja iankaiken, aamen (- Forever And Ever, Amen -) - 3:11
# Nälkänen koira - 5:09
# Raha - 3:07
# Syyllisyys blues - 2:55
# Tili meni - 3:11
# Monenkirjava tilkkutakki (- A Coat Of Many Colors -) - 2:50
# Laivakoira Mopsi - 3:16
# Mustelmilla (- Bruised Orange -) - 3:24
# Taivas (- Time Was -) - 3:07
# Outo päivä onnelassa - 3:00
# Iloinen poika ja iloinen tyttö - 2:01

## Lähteet
Paul Stastny

**Paul Stastny** (s. 27. joulukuuta 1985 Quebec, Quebec, Kanada) on uransa päättänyt kanadalais-yhdysvaltalainen jääkiekkoilija, pelipaikaltaan keskushyökkääjä.

Stastny kirjoitti heinäkuussa 2014 vapaana pelaajana St. Louis Bluesin kanssa 28 miljoonan ja neljän vuoden sopimuksen. Siirtotakarajalla helmikuun lopussa 2018 Stasny siirtyi Winnipeg Jetsiin. 

Stastny on slovakialaisen entisen huippupelaajan Peter Šťastnýn poika. Hän syntyi ja varttui Pohjois-Amerikassa isän peliuran vuoksi. Myös Stastnyn veli Yan on pelannut NHL:ssä. Lisäksi hänen setänsä Anton ja Marián ovat entisiä huippupelaajia.

Colorado varasi Stastnyn vuoden 2005  toisella kierroksella. Ennen ammattilaisuraansa hän pelasi Denverin yliopiston joukkueessa. NHL-uransa Stastny aloitti kaudella 2006–2007. Hän teki tulokaskaudellaan 28 maalia ja antoi 50 maalisyöttöä kooten yhteensä 78 tehopistettä.

Elokuussa 2022 Stastny teki vapaana agenttina Carolina Hurricanesin kanssa yksivuotisen ja 1,5 miljoonan dollarin arvoisen sopimuksen.

Maajoukkuetasolla Stastny edustaa Yhdysvaltoja. Hän on ollut mukana Yhdysvaltain joukkueessa maailmanmestaruuskilpailuissa vuosina 2007, 2012, 2013 sekä Vancouverin talviolympialaisissa 2010. Stastny valittiin Yhdysvaltain maajoukkueeseen myös Sotšin talviolympialaisiin 2014.

## Tilastot

## Lähteet
*  Viitattu 28.5.2012
*  Viitattu 23.7.2010
*  Viitattu 23.7.2010

### Viitteet

## Aiheesta muualla
*Profiili Colorado Avalanchen sivuilla
Masanobu Andō

**Masanobu Andō** ( *Andō Masanobu*, syntynyt 19. toukokuuta 1975 Kawasaki, Kanagawan prefektuuri, Japani) on japanilainen näyttelijä.

Andō voitti vuonna 1996 toisesta elokuvastaan, Takeshi Kitanon ohjaamasta elokuvasta *[[Kids Return]]*, Japanin parhaan uuden näyttelijän palkinnon.

Andō on saanut paljon näyttelijäkokemusta sekä japanilaisista televisiodraamoista että elokuvista ja on näytellyt paljon erilaisia rooleja: henkisesti rajoittunutta nuorukaista elokuvissa *Ao no jidai* ja *Innocent World*, pankkiryöstäjää elokuvissa *Supêsutoraberâzu* ja *[[Drive (vuoden 2002 elokuva)|Drive]]*, tohtoria elokuvassa *Satorare*, ninjaa ja samuraita elokuvassa *Red Shadow: Akakage* ja ruumista elokuvassa *[[Monday (elokuva)|Monday]]*. Andō tunnetaan kuitenkin ehkä parhaiten sydämettömän psykopaattitappaja Kazuo Kiriyaman -roolista elokuvassa *[[Battle Royale (elokuva)|Battle Royale]]* (2000). Andō näyttelee myös pienen budjetin *Battle Royale* -parodiaelokuvassa *[[Tokyo 10+01]]* (2003).

Näyttelemisen lisäksi Andō on esiintynyt japanilaisten yhtiöiden, Pockyn, Toyotan ja NTT DoCoMon, mainoksissa.

Vapaa-aikanaan Andō nauttii valokuvaamisesta ja shoppailusta.

## Filmografia
**Rex: kyoryu monogatari* (1993)
**[[Kids Return]]* (1996)
**Tomodachi no koibito* (1997, tv-sarja)
**Seija no koushin* (1998, tv-sarja)
**Ao no jidai* (1998, tv-sarja)
**Innocent World* (1998)
**[[Adrenaline Drive]]* (1999)
**Poppoya* (1999)
**Seinen wa kouya wo mezasu* (1999, tv-sarja)
**[[Monday (elokuva)|Monday]]* (2000)
**Supêsutoraberâzu* (2000)
**[[Battle Royale (elokuva)|Battle Royale]]* (2000)
**Red Shadow: Akakage* (2001)
**Satorare* (2001)
**Gakkou no Kaidan Noroi special* (2002)
**[[Drive (vuoden 2002 elokuva)|Drive]]* (2002)
**[[Tokyo 10+01]]* (2003; *Tokyo Eleven*)
**Showa kayo daizenshu* (2003)
**Sonic Four Peace Vibe* (2003)
**Short Films* (2003)
**[[69 (elokuva)|69]]* (2004)
**Black Kiss* (aka *Synchronicity*, 2004, teatterijulkaisu vuonna 2006)
**Aimless Aegis* (2004)
**Gimmy Heaven* (2005)
**Big Bang Love, Juvenile A* (2006)
**Akumu tantei* (2007)
**Sakuran* (2007)
**Sukiyaki Western Django* (2007)
**[[Mei Lanfang]]* (2008)

## Aiheesta muualla

*
Brian Willson

**S. Brian Willson** (s. 4. heinäkuuta 1941) on yhdysvaltalainen rauhanaktivisti. Hän on
kritisoinut ja protestoinut länsimaista ylellistä elämäntapaa sekä erityisesti Yhdysvaltoja ja 
maan toimintaa kolmannessa maailmassa. Koulutukseltaan hän on lakimies.

Willson kasvoi konservatiivisessa kodissa ja oli nuorena urheilullinen. Vietnamin sodan aikana hän suoritti pakollisen asepalveluksen Yhdysvaltain ilmavoimissa ja 
vietti joitakin kuukausia Vietnamissa ilmavoimien joukoissa, joiden tehtävänä oli suojata sotilaslentokenttiä. Kyseisen komennuksen aikana Vietnamin sotaan aikaisemmin myönteisesti suhtautunut Willson muuttui aktiiviseksi sodan vastustajaksi. Tämän huomattuaan hänen esimiehensä siirsivät hänet ennenaikaisesti takaisin Yhdysvaltoihin, mutta myöhemmin hänet joka tapauksessa vapautettiin armeijasta kunniallisesti, kapteenin 
arvossa. Willson suoritti aikaisemmin aloittamansa oikeustieteen opinnot loppuun, ja on sittemmin toiminut useissa eri ammateissa ja tehtävissä, muun muassa vankien oikeuksien parissa, maitokarjan kasvattajana, rakennustarkastajana ja pienyrittäjänä.     

Aktivistiuransa aikana Willson on harrastanut kansalaistottelemattomuutta ja ottanut
osaa muun muassa pitkiin syömälakkoihin. Hän on vieraillut monissa maissa ja tutkinut ja dokumentoinut Yhdysvaltain sotilas- ja tiedustelupalvelutoimintaa ympäri maailmaa. Yleiseen tietoisuuteen hän nousi vuonna 1987 ollessaan protestoimassa Yhdysvaltain laivaston Keski-Amerikkaan tarkoitettuja sotatarvikekuljetuksia. Tuolloin tarvikejuna
ajoi osittain hänen ylitseen, ja Willson sai päähänsä ja molempiin jalkoihinsa pahoja vammoja.

Willson on yhdysvaltalaisten Veterans for Peace - ja Vietnam Veterans Against the War -järjestöjen jäsen.

## Lähteet

## Aiheesta muualla
*Kotisivut
Anna Fotyga

**Anna Elżbieta Fotyga** (s. 12. tammikuuta 1957) on puolalainen taloustieteilijä ja poliitikko. Hän edustaa Laki ja oikeus -puoluetta.

Fotyga on toiminut Euroopan parlamentin jäsenenä vuosina 2004–2005 ja uudelleen vuodesta 2014 lähtien. Fotyga toimi Puolan ulkoministerinä vuosina 2006–2007. Fotygaa seurasi Radosław Sikorski.

## Lähteet

## Aiheesta muualla
Konstantínos Kaváfis

__NOTOC__
**Konstantínos Kaváfis** (, kansainvälisesti usein *Constantine P. Cavafy*, 29. huhtikuuta 1863 Aleksandria, Egypti – 29. huhtikuuta 1933 Aleksandria) oli kreikkalainen runoilija. Kaváfis syntyi varakkaaseen liikemiesperheeseen. Hän kasvoi aikuiseksi Konstantinopolissa ja Englannissa, mutta palasi vuonna 1885 Aleksandriaan ja työskenteli Egyptin yleisten töiden ministeriön virkamiehenä. Hän kirjoitti jo varhain paljon runoja, mutta tarjosi niitä vain harvoin julkaistavaksi. Tästä huolimatta hän sai asiantuntijoiden huomiota jo eläessään ja myöhemmin myös julkisia tunnustuksia. Nykyisin Kaváfista pidetään uudemman kreikkalaisen runouden merkittävimpänä edustajana.

## Suomennoksia

* 
* 
* 

## Lähteet

## Kirjallisuutta

* Leiwo, Martti: Barbaarit tulevat tänään. *Helikon* 1/2005.
* Varto, Juha & Veenkivi, Liisa: Konstantinos Kavafis – Runot. Teoksessa 

## Aiheesta muualla

* C.P. Cavafy – The official website of the Cavafy Archive. 
* Koskelainen, Jukka: Selkeää kieltä mullistusten keskellä. Helsingin Sanomat 23.4.2005.
* Kotonen, Tommi: Puhetta ja teatteria historian lavasteissa. Kiiltomato.net 15.6.2005.
* Jarkko Tontti: Tuoretta runoa sadan vuoden takaa. Tuli & Savu 3/2005.
Liza Cody

**Liza Cody** (s. 11. huhtikuuta 1944, Lontoo),  on brittiläinen rikoskirjailija. Hän opiskeli taidekoulussa Englannissa ja on työskennellyt  maalarina, valokuvaajana sekä graafisena muotoilijana. 

Cody on kirjoittanut pääasiassa kahta kirjasarjaa, joiden päähenkilöt ovat Anna Lee ja Eva Wylie. 

## Teokset

### The Anna Lee -sarja

**Dupe* (1980)
**Bad Company* (1982)
**Stalker* (1983)
**Head Case* (1985)
**Under Contract* (1986)
**Backhand* (1991)

### The Eva Wylie -sarja

**Bucket Nut* (1992)
**Monkey Wrench* (1994)
**Musclebound* (1997)

### Yksittäiset romaanit

**Rift* (1988)
**Gimme More* (2000)
**Ballad of a Dead Nobody* (2011)

### Novellikokoelmat

**Lucky Dip and other stories* (Crippen & Landru, 2003)
Sara Stridsberg

**Sara Stridsberg** (s. 29. elokuuta 1972 Solna) on ruotsalainen kirjailija, näytelmäkirjailija ja kääntäjä. Hänet otettiin jäseneksi Ruotsin akatemiaan vuonna 2016. Stridsberg erosi akatemian jäsenyydestä huhtikuussa 2018.

Stridsberg voitti Pohjoismaiden neuvoston kirjallisuuspalkinnon teoksellaan *Drömfakulteten* vuonna 2007. Nimellä *Unelmien tiedekunta* suomennettu teos kertoo feministi Valerie Solanasista. Vuonna 2007 suomenruotsalaiset teatterit Teater 90 ° ja Sirius Teatern esittivät Suomessa kirjaan perustuva näytelmän *Valerie Jean Solanas ska bli president i Amerika*. Esitys voitti Antonia-palkinnon 2007.

Stridsberg on opiskellut muun muassa sosiologiaa, aatehistoriaa ja oikeustiedettä Uppsalan yliopistossa ja Strasbourgissa. Hän suoritti oikeustieteen kandidaatin tutkinnon Uppsalassa 1998, muttei ole harjoittanut juristin ammattia. Stridsberg asuu Tukholmassa.

## Suomennetut teokset
* 
* 
* 

## Lähteet
Tero Mölsä

**Tero Sulevi Mölsä** (s. 2. lokakuuta 1951 Orimattila) on suomalainen maanviljelijä, joka valittiin eduskuntaan keskustapuolueesta 1991. Kaksien seuraavien vaalien jälkeen (1995 ja 1999) hän nousi eduskuntaan varaedustajan paikalta Paavo Väyrysen tilalle. Mölsä on toiminut myös Orimattilan kunnallispolitiikassa ja ollut Keskustan Uudenmaan piirin puheenjohtaja. Hän on valmistunut agrologiksi Hyvinkään maatalousopistosta vuonna 1975.

Mölsän vanhemmat ovat maanviljelijä Olavi Mölsä ja emäntä Annikki o.s. Pakkanen. Hänen puolisonsa on lastenhoitaja, emäntä Hannele Marjo Katriina o.s. Kuusisto vuodesta 1979. Perheessä on viisi lasta.

## Aiheesta muualla
*
Yan Stastny

**Yan Pavol Stastny** (oik. **Ján Šťastný**, s. 30. syyskuuta 1982 Québec, Québec) on kanadalais-yhdysvaltalainen entinen jääkiekkoilija, pelipaikaltaan keskushyökkääjä. 

Stastny on slovakialaisen entisen huippupelaajan Peter Šťastnýn poika. Hän syntyi ja varttui Pohjois-Amerikassa isän peliuran vuoksi. Myös Stastnyn veli Paul pelaa tällä hetkellä NHL:ssä. Lisäksi hänen setänsä Anton ja Marián ovat entisiä huippupelaajia.

Boston Bruins varasi Stastnyn vuoden 2002  kahdeksannella kierroksella. Hän aloitti NHL-uransa Edmonton Oilersin riveissä kaudella 2005–2006. Saman kauden aikana Stastny kaupattiin Edmontonista takaisin Bostoniin. Kaudella 2006–2007 hänet kaupattiin Bostonista St. Louis Bluesiin.

Stastny ei onnistunut vakiinnuttamaan paikkaansa NHL:ssä, joten hän siirtyi kaudeksi 2010–2011 Eurooppaan, jossa hän edusti useita eri seuroja, ennen uransa päättämistä kauden 2017–2018 jälkeen.

Maajoukkuetasolla Stastny edusti Yhdysvaltoja. Hän on edustanut Yhdysvaltoja MM-kisoissa vuosina 2005, 2006 ja 2011.

## Lähteet
* 
* 
* 

### Viitteet

## Aiheesta muualla
*Profiili NHL:n sivuilla
Brendan Byrne

**Brendan Thomas Byrne** (1. huhtikuuta 1924 – 4. tammikuuta 2018) oli yhdysvaltalainen demokraattipuolueen poliitikko.

Byrne valmistui Princetonin ja Harvardin yliopistoista. Hän toimi New Jerseyn 47. kuvernöörinä vuosina 1974–1982. Häntä edelsi William T. Cahill ja seurasi Thomas H. Kean. 

## Lähteet
Idol Stjörnuleit

***Idol Stjörnuleit*** (suom. ”Idol tähdenetsintä”) on islantilainen versio brittiläisestä *[[Pop Idol]]* -televisio-ohjelmaformaatista. Islannissa Idolia esittää kanava Stöð 2. Siellä on tähän mennessä ollut neljä Idol-kautta.

## Osallistujat
### Kausi 1 (2003-2004)
* Kalli Bjarni *voittaja*
* Anna Katrín Guðbrandsdóttir
* Jón Sigurðsson
* Ardís Ólöf Víkingsdóttir
* Tinna Marína Jónsdóttir
* Helgi Rafn Ingvarsson
* Rannveig Káradottir
* Jóhanna Vala Höskuldsdóttir
* Sesselja Magnúsdóttir

### Kausi 2 (2004-2005)

* Hildur Vala Einarsdóttir *voittaja*
* Aðalheiður Ólafsdóttir
* Davïð Smári Harðarson
* Lísebet Hauksdóttir
* Ylfa Lind Gylfadóttir
* Helgi Þór Arason
* Brynja Valdimarsdóttir
* Margrét Lára Þórarinsdóttir
* Valgerður Friðrikdóttir
* Nanna Kristín Jóhannsdóttir

### Kausi 3 (2005-2006)

* Snorri Snorrason *voittaja*
* Ína Valgerður Pétursdóttir
* Bríet Sunna Valdemarsdóttir
* Ragnheiður Sara Grímsdóttir
* Alexander Aron Guðbjartsson
* Ingólfur Þórarinsson
* Guðrún Lára Alfreðsdóttir
* Eiríkur Hafdal
* Elfa Björk Rúnarsdóttir
* Tinna Björk Guðjónsdóttir
* Angela Ingibjörg Coppola
* Margrét Guðrún Gunnarsdóttir
Kiyose

**Kiyose** () on Japanin kaupunki Honshūn saarella Kantōn alueella Tokion metropolissa. Se sijaitsee Taman alueella Tokion erillisalueiden länsipuolella ja rajautuu Tokion Higashikurumen ja Higashimurayaman kaupunkeihin sekä Saitaman prefektuurin Niizan ja Tokorozawan kaupunkeihin. Kiyosessa on 74&nbsp;791 asukasta (vuonna 2017) ja sen pinta-ala on 10,23 neliökilometriä. 

Nykyisen muotoinen Kiyosen kaupunki perustettiin 1. lokakuuta 1970. Kaupungin länsiosassa Tokorozawan rajalla virtaa Yanasejoki. Kiyosea palvelee Seibu-rautateiden Ikebukuro-linja.

## Lähteet

## Aiheesta muualla

*Kaupungin internetsivut
Urpo Pikkupeura

**Urpo Paavo Pikkupeura** (s. 22. maaliskuuta 1957 Rovaniemi) on entinen suomalainen pikaluistelija.

Pikkupeura kilpaili Sarajevon 1984 talviolympialaisissa ja sijoittui 23:nneksi 1&nbsp;000 metrin luistelussa. Sprinttereiden MM-kilpailuissa hän sijoittui samana vuonna yhteispisteissä 19:nneksi. Sprinttereiden Suomen mestaruuden hän voitti viidesti ja sijoittui yleisluistelijoiden SM-kilpailuissa parhaimmillaan hopealle. Suomen ennätyksiä hän luisteli 500:lla ja 1&nbsp;000 metrillä.

Urheilu-uransa jälkeen Pikkupeura toimi opettajana Keravalla Sompion koulussa.

## Saavutukset
* Olympialaisissa 23:s 1&nbsp;000 metrillä Sarajevossa 1984
* Sprinttereiden MM-kilpailuissa yhteispisteissä 19:s 1984, 26:s 1985 ja 1990
* Sprinttereiden SM-kultaa 1977, 1979, 1980, 1989 ja 1990

## Henkilökohtaiset ennätykset
* 500 metriä 38,0 (1988, SE)
* 1&nbsp;000 metriä 1.16,26 (1990, SE)

## Lähteet
* 
* SkateResults  (Englanniksi)

### Viitteet
47 Ursae Majoris

**47 Ursae Majoris** (47 UMa) on Ison karhun tähtikuviossa sijaitseva aurinkoa hieman muistuttava tähti 46 valovuoden päässä maasta. Tähdeltä  on löytynyt kolme eksoplaneettaa vuosina 1996, 2001 ja 2010.  

## Lähteet

## Aiheesta muualla
* '''SIMBAD''': HD 95128 -- High proper-motion Star 
* '''SolStation''': 47 Ursae Majoris
* '''Extrasolar Visions''': 47 Ursae Majoris
Jäähyväiset laseille

**Jäähyväiset laseille** on suomalaisen Freud Marx Engels & Jung -yhtyeen kokoelma-albumi, joka julkaistiin vuonna 1994. Levylle on koottu yhtyeen singlekappaleita ja muita "harvinaisuuksia", joita ei ole studioalbumeilla..
## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
Salve

**Salve** on 1897 perustettu helsinkiläinen ravintola, joka oli aikoinaan tunnettu merimieskapakka. Taloyhtiön irtisanottua vuokrasopimuksen ravintola muutti syksyllä 2016 uusiin tiloihin runsaan sadan metrin päähän risteyksen toiselle puolelle osoitteeseen Hietalahdenranta 5 C. 

Ravintolan ensimmäiset tunnetut pitäjät olivat Emil ja Elin Stenberg. Kun Kaj Eräjuuren isän Erikssonin rakennuttama korkea kivitalo valmistui, Salve muutti siihen.

Salven paikalla oli 1800-luvun lopulla puinen kioski, josta myytiin merimiehille ruokaa ja tupakkaa. Talo, jossa Salve oli pitkään, on rakennettu 1927. Ravintolan omistaa nykyään HOK-Elanto. Sen asiakkaina on taiteilijoita, mainosväkeä, toimittajia, turisteja ja työläisiä.

Salven klassikkoannos on paistetut silakat, jota myydään päivittäin noin 60 annosta. Kuukausitasolla se on 1&nbsp;800 annosta ja noin 600 kiloa silakoita. Takavuosina silakat perattiin käsin ravintolan keittiössä. Nykyisin ne hankitaan valmiiksi perattuina, samoin perunat valmiiksi kuorittuina. Syynä tähän on asiakasmääristä johtuva menekki ja pieni keittiö, jossa ei mahdu pitämään perkaustalkoita ja perunateatteria. Suosittuja ovat  myös muut ruoka-annokset, muun muassa wieninleike ja tartar-pihvi.

Ravintolan sisustuksessa on käytetty purjehdus- ja laiva-aiheisia tauluja, laivojen pienoismalleja, pelastusrenkaita, ankkureita ja muuta merenkulkuun liittyvää. Ne muistuttavat ravintolan menneisyydestä merimieskapakkana.

Salvesta käytettiin aluksi nimitystä kahvila, ja tarjolla oli ruokaa ja kahvia. Kieltolain päätyttyä Salve sai B II -oikeudet.

## Lähteet
* Sakari Nupponen, *[[Salve (kirja)|Salve]]*, Siltala 2017 

### Viitteet

## Aiheesta muualla
*Arvostelu City-lehdessä
* Lehtijuttu Viisi Tähteä-lehdessä 
*Salven historiaa (pdf)x
* Ravintola Salve muuttaa syyskuussa,  S-kanava
Karsten Alnæs

**Karsten Alnæs** (s. 29. toukokuuta 1938 Hønefoss, Norja) on norjalainen kirjailija.

Alnæs valmistui filosofian kandidaatiksi vuonna 1963, toimi Norjan kirjailijaliiton puheenjohtajana [1985–1987. Hän oli *[[Dagbladet]]*-lehden kulttuuritoimittaja vuoteen 1991.

Alnæsin esikoisteos, novellikokoelma *Veps* ilmestyi 1975. Hän on julkaissut erilaista kaunokirjallisuutta, lastenkirjoja, oppikirjoja sekä tietokirjoja. Tietokirjallisuuden puolelta hän on julkaissut esimerkiksi viisiosaisen Norjan historian sekä neliosaisen Euroopan historian. 

Alnæs asuu Oslossa ja on toiminut lukion ja yhteiskunnallisen korkeakoulun opettajana.

## Palkinnot ja tunnustukset
* Bokhandlarpriset 1992
* Brage-palkinto 1992

## Suomennetut teokset
* 
* 
* 
* 

## Lähteet
Martin Amis

**Martin Amis** (25. elokuuta 1949 Oxford, Englanti – 19. toukokuuta 2023 Lake Worth, Florida, Yhdysvallat) oli brittiläinen kirjailija. Hänen isänsä oli kirjailija Kingsley Amis.

Amis valmistui parhailla arvosanoilla Oxfordin yliopistosta pääaineenaan englannin kieli. Kirjailijan uransa lisäksi hän toimi kriitikkona monissa lehdissä, kuten *[[The New York Times]]issa* ja *[[The Observer]]issa*. Hän avioitui vuonna 1984 Antonia Phillipsin kanssa ja sai kaksi poikaa. Avioeron jälkeen hän meni uusiin naimisiin kirjailija Isabel Fonsecan kanssa ja sai kaksi tytärtä. Lisäksi hänellä on aikaisemmasta suhteesta yksi tytär, jonka hän tapasi vasta tämän ollessa aikuinen.

Amisin kirjoista on suomennettu *Ajan suunta*, kirjallisuuspiirien tapoja irvaileva *Tiedoksi* (1995), rikosromaani *Yöjuna* (1997) sekä *Keltainen koira* (2003). Muihin tunnettuihin julkaisuihin kuuluvat *Money* ja *London Fields*.

## Teokset
### Suomennetut teokset
* *Ajan suunta*, Otava 1995, suom. Seppo Loponen, alkuteos *Time’s Arrow*, 1991, 
* *Tiedoksi*, Otava 1995, suom. Seppo Loponen, alkuteos *Information*, 1995, 
* *Yöjuna*, Otava 2000, suom. Seppo Loponen, alkuteos *Night Train*, 1997, 
* *Keltainen koira*, Otava 2007, suom. Seppo Loponen, alkuteos *Yellow Dog*, 2003, 

### Romaanit
**[[The Rachel Papers (romaani)|The Rachel Papers]]* (1973), elokuva 1989
**Dead Babies* (1975), elokuva 2000
**[[Success (romaani)|Success]]* (1978)
**[[Other People]]* (1981)
**[[Money (romaani)|Money]]* (1984)
**[[London Fields (romaani)|London Fields]]* (1989)
**[[Time's Arrow (romaani)|Time's Arrow: Or the Nature of the Offence]]* (1991)
**[[The Information (romaani)|The Information]]* (1995)
**[[Night Train (romaani)|Night Train]]* (1997)
**[[Yellow Dog (romaani)|Yellow Dog]]* (2003)
**[[House of Meetings]]* (2006)
**[[The Pregnant Widow]]* (2010)
**[[Lionel Asbo: State of England]]* (2012)
**[[The Zone of Interest]]* (2014)
**[[Inside Story]]* (2020)

### Kokoelmat
**[[Einstein's Monsters]]* (1987)
**[[Two Stories]]* (1994)
**God's Dice* (1995)
**[[Heavy Water and Other Stories]]* (1998)
**Amis Omnibus* (omnibus) (1999)
**The Fiction of Martin Amis* (2000)
**Vintage Amis* (2004)

### Muut
**Invasion of the Space Invaders* (1982)
**[[The Moronic Inferno: And Other Visits to America]]* (1986)
**[[Visiting Mrs Nabokov: And Other Excursions]]* (1993)
**[[Experience (kirja)|Experience]]* (muistelmat, 2000)
**[[The War Against Cliché]]: Essays and Reviews 1971-2000* (2001)
**Koba the Dread: Laughter and the Twenty Million (2002)* (Aiheena Joseph Stalin ja Venäjän historia)
**[[The Second Plane]]* (2008)
**The Rub of Time: Bellow, Nabokov, Hitchens, Travolta, Trump. Essays and Reportage, 1986–2016* (2017)

## Lähteet

## Kirjallisuutta
* *Ulkomaisia nykykertojia 1*. Toimittaneet Ritva Aarnio ja Ismo Loivamaa. BTJ Kirjastopalvelu, 1998.

## Aiheesta muualla

* 2000-luvun primitiivinen mies Kiiltomato.net.
* Martin Amisin arkistoitu verkkosivu
70 Virginis

**70 Virginis** (70 Vir) on Neitsyen tähtikuviossa oleva himmeä tähti, joka on 59 valovuoden päässä Maasta. Tähdeltä löydettiin spektrimittauksissa valtavan kokoinen 
116,6884  kiertoajalla kiertävä eksoplaneetta, jonka massa
on yli 7,49 ± 0,61 Jupiterin massaa. Se on massiivinen "eksentrinen jupiter", jonka radan soikeus on 0,4007. Planeetan etäisyys keskustähdestään on 0,484 ± 0,028 AU eli suunnilleen sama kuin Aurinkoa lähimmän planeetan Merkuriuksen etäisyys Auringosta.

## Aiheesta muualla
* '''SIMBAD''': HD 117176 -- High proper-motion Star
* '''SolStation''': 70 Virginis
* '''Extrasolar Planets Encyclopaedia''': 70 Virginis + 70 Virginis b
* '''Extrasolar Visions''': 70 Virginis + 70 Virginis b
Lettrismi

**Lettrismi** on ranskalainen avantgardistinen suuntaus, jonka romanialainen emigrantti Isidore Isou perusti Pariisissa 1940-luvun puolivälissä. Satoja teoksia käsittäneessä tuotannossaan Isou ja lettristit ovat soveltaneet teorioitaan kaikille taiteen ja kulttuurin aloille, etenkin runouteen, elokuvaan, maalaustaiteeseen ja yhteiskunnalliseen teoriaan. Liikkeen teoreettiset juuret ovat dadassa ja surrealismissa. Isou piti maanmiestään Tristan Tzaraa dadan merkittävimpänä luojana ja oikeutettuna johtajana ja torjui useimmat muut plagioijina ja väärentäjinä. Surrealisteista André Breton oli hyvin merkittävä vaikuttaja, mutta Isou ei ollut tyytyväinen, sillä hän piti suuntausta 1940-luvulla jähmettyneenä ja katsoi sen joutuneen henkiseen vararikkoon.

Kansainvälistä mainetta lettristit saavuttivat vuonna 1950, kun liikkeen neljä jäsentä: Michel Mourre, Serge Berna, Ghislain de Marbaix ja Jean Rullier tunkeutuivat Pariisin Notre Damen pääsiäismessuun, johon otti osaa lähes 10 000 ihmistä. Dominikaanimunkiksi pukeutunut Mourre luki messussa ollutta taukoa hyväksi käyttäen Serge Bernan kirjoittamaa saarnaa katedraalin keskialttarilla. Saarnassa Mourre julisti Jumalan kuolleen. Sveitsiläiskaarti hyökkäsi tunkeutujien kimppuun, raivostunut väkijoukko pyrki lynkkaamaan saarnaajan ja koko joukko pidätettiin. Mourre sai syytteen pappina esiintymisestä. 

Seuraavan skandaalin lettristit järjestivät kaksi vuotta myöhemmin. Liikkeen vasemmistosiipi, joka koostui Guy Debordista, Gil J. Wolmanista, Jean Brau:sta ja Serge Bernasta, keskeytti Charlie Chaplinin Parrasvalot-elokuvan lehdistötilaisuuden Pariisissa. Häiriköinnin tarkoituksena oli lettristien mukaan idolien tuhoaminen. Liikkeen johtaja Isou ei hyväksynyt tekoa ja liike riitautui sisäisesti, kunnes vasemmistosiipi irtautui uudeksi ryhmäksi nimeltä L'Internationale Lettriste, johon kuuluivat myös Mohamed Dahou ja Michèle Bernstein. Uusi liike alkoi julkaista lehteä nimeltä Potlach, jonka ensimmäisessä numerossa ilmoitettiin "vanhan siiven" erottamisesta. Lehteä oli tarkoitus julkaista viikoittain, mutta elinkaarenaan 1954-1957 sitä julkaistiin vain 29 numeroa. 

Tunnettuja lettristejä ovat myös Maurice Lemaître, Roland Sabatier ja Alain Satié.

## Katso myös
* ASCII-taide
* Konkreettinen runous

## Lähteet
Brierin luku

Lukuteoriassa **Brierin luku** on luku, joka on sekä Rieselin luku että Sierpinskin luku, eli luku n, jolle kaikilla k\geq 1 sekä n\cdot 2^k-1, että n\cdot 2^k+1 ovat yhdistettyjä. Ensimmäiset tunnetut Brierin luvut ovat 878503122374924101526292469, 3872639446526560168555701047, 623506356601958507977841221247, ... 

Myös pienempiä Brierin lukuja saattaa olla olemassa, nämä ovat kuitenkin pienimmät tunnetut esimerkit.
Terje Isungset

**Terje Isungset** (s. 4. toukokuuta 1964 Geilo, Norja) on norjalainen lyömäsoittimiin erikoistunut muusikko ja säveltäjä. Hän aloitti soittamisen 8-vuotiaana saatuaan ensimmäisen rumpusettinsä. Aluksi hän soitti 
erilaisissa pienissä tapahtumissa perinteistä norjalaista musiikkia harmonikkaa soittaneen isänsä kanssa. Myöhemmin hän perehtyi muun muassa jazziin. Parhaiten hänet tunnetaan siitä, että hän on tuottanut musiikkia jäästä tehdyillä soittimilla. Hän on rakentanut instrumentteja myös muun muassa graniitista, koivusta, lampaankelloista, lasista ja metallista.

## Diskografia

* *Reise* (1997)
* *Floating Rhythms* (2000)
* *Iceman Is* (2002)
* *Middle of Mist* (2003)
* *Igloo* (2006)
* *Two Moons* (2007)

## Aiheesta muualla
* Viralliset sivut 
* BBC:n musiikkiprofiili: Terje Isungset
55 Cancri

**55 Cancri** (55 Cnc) on Ravun tähdistössä sijaitseva kaksoistähti, joka on 41 valovuoden päässä Auringosta. Toinen tähti on keltainen pääsarjan tähti, toinen punainen kääpiö. Keltaista tähteä, 55 Cancri A:ta, kiertää viisi eksoplaneettaa, jotka näkyvät tähden spektrin vaihteluissa. 55 Cancrin tähtien etäisyys toisistaan on 1&nbsp;065 AU:ta, eli tähdet ovat kaukana toisistaan. 55 Cancri A on "supermetallirikas", ja sen metallipitoisuus on 168 % Auringon vastaavasta ja ikä 5&nbsp;500 miljoonaa vuotta kromosfääristä päätellen.

## 55 Cancrin planeetat

## Lähteet

## Aiheesta muualla

* '''SIMBAD''': HD 75732 -- High proper-motion Star
* '''The Extrasolar Planets Encyclopaedia''': Notes for star 55 Cnc
* '''SolStation''': 55 Cancri 2
* Astronomers searching for distant Earths find two Neptunes
Parsakaali

**Parsakaali** (*Brassica oleracea* var. *italica*) on ristikukkaiskasveihin kuuluva viljelykasvi, joka on kaalin muunnos. Sen kukinto ja varret ovat vihreät. Ulkonäöltään parsakaali muistuttaa lähisukulaistaan kukkakaalia. Nimestään huolimatta parsakaali ei ole sukua parsalle. Parsakaalista käytetään toisinaan sen italiankielistä nimeä *broccoli*. Broccoli on käytössä myös monissa muissa kielissä, muun muassa englannissa.

Parsakaalia on viljelty mahdollisesti jo antiikin Rooman aikana Etelä-Euroopassa. Pohjoismaissa sitä on alettu viljellä 1900-luvulla, mutta siitä on tullut suosittu vasta vuosituhannen vaihteessa.

## Viljely
Parsakaalia kasvatetaan usein siemenistä taimiksi sisätiloissa ja siirretään sitten ulos jatkamaan kasvuaan. Kasvukauden alussa taimet voidaan suojata harsolla. Istutuksesta sadonkorjuuseen kuluu vajaat kaksi kuukautta. Sen jälkeen, kun kasvin päähaaran kukinto on leikattu käytettäviksi, sivuhaaroihin kehittyy vielä lisää kukintoja.

## Käyttö
Parsakaalista syödään yleensä sen maanpäälliset osat eli nuppuiset kukinnot, varret ja lehdet. Parsakaalia voi syödä sekä kypsennettynä että raakana.

Parsakaalia voidaan käyttää muun muassa keitoissa, wokeissa ja gratiineissa. Sen voi myös keittää sellaisenaan tai tarjota voisulan kanssa.

## Ravintosisältö
Tuore parsakaali sisältää rautaa, A-vitamiinia, C-vitamiinia, folaattia, kaliumia, kalsiumia, fosforia, ravintokuitua ja K-vitamiinia. Moniin muihin tuoreisiin kasviksiin nähden tuore parsakaali sisältää myös runsaasti proteiineja, alfalinoleenihappoa, B2-vitamiinia ja steroleita. Yksi parsakaalin kukinto sisältää puolitoistakertaisesti päivän C-vitamiiniannoksen.

Parsakaali sisältää 3,3'-diindolylmetaania, jolla on terveyttä edistäviä vaikutuksia.

## Lähteet

## Aiheesta muualla
* Parsakaali - Vuoden Vihannes 2006  Kasvitieto, Kotimaiset kasvikset
Ypsilon Andromedae

**Ypsilon Andromedae** (υ Andromedae, Ups And) on kaksoistähti, joista kellanvalkea on Aurinkoa hieman suurempi ja kuumempi tähti ja toinen on punainen kääpiö. Tähtien etäisyys toisistaan on 750 AU.

## Eksoplaneetat

## Aiheesta muualla

* '''SIMBAD''': HD 9826 -- High proper-motion Star
* '''SIMBAD''': 2MASS J01365042+4123325 -- Star
* '''Extrasolar Planets Encyclopaedia''': Notes for star Ups And
* '''SolStation''': Upsilon Andromedae 2
* '''SFSU''': Upsilon Andromedae 
* '''Harvard-Smithsonian CfA''': Upsilon Andromedae
* '''Extrasolar Visions''': Upsilon Andromedae 
* '''SpaceDaily''': How The Orbits Of Extrasolar Planets Became So Eccentric
* '''Planet Project''': Upsilon Andromedae 
* '''Astro Encyclopedia''': Upsilon Andromedae
Joe Albany

**Joseph "Joe" Albany** (24. tammikuuta 1924 – 11. tammikuuta 1988) oli yhdysvaltalainen jazz-/bebop-pianisti.

Albany opiskeli lapsena pianonsoittoa ja teki yhteistyötä mm. Charlie Parkerin, Benny Carterin ja Miles Davisin kanssa. Lester Young luonnehti Albanya "parhaaksi koskaan näkemäkseen valkoiseksi pianistiksi". Albanyn klassikoksi muodostunut albumi *The Right Combination* on vuodelta 1957. Albanya pidetään yhtenä merkittävimmistä varhaisista bebop-pianisteista.

Albany kärsi pitkään alkoholismista ja narkomaniasta. Hänen avioliittonsa olivat melko epäonnisia: toinen vaimo teki itsemurhan ja kolmas oli kuolla yliannostukseen.
Albany oli sokea kuollessaan New Yorkissa 63-vuotiaana. 

## Lähteet
Musta Hevonen (ravintola)

**Musta Hevonen** oli vuosina 1963–2013 toiminut ravintola Helsingin Etelä-Haagassa osoitteessa Vanha viertotie 18. Nimi oli peräisin Ruskeasuon hevostalleilta, jossa ravintoloitsijapariskunta Uno ja Helmi Backlund olivat aiemmin pitäneet ravintolaa. 

Musta Hevonen oli tunnettu saaristolaispöydästään, jossa on muun muassa silakkaherkkuja, joita on useampaa lajia. Lisäksi tarjolla oli silliä ja saaristolaisleipää.

Asiakaskuntaan kuului liikemiehiä, taiteilijoita, lähiseudun asukkaita sekä lähistöllä sijaitsevan Talin keilahallin ja golfkentän asiakkaita.

Nykyisin tiloissa toimii kiinalainen ravintola.

## Lähteet
Appelsiininkukkavesi

**Appelsiininkukkavesi** on pomeranssipuun (*Citrus aurantium*) kukkien nupuista uutettua ja tislattua nestettä, jota käytetään mausteena. Se on tärkeä raaka-aine Pohjois-Afrikan ja Lähi-idän keittiöissä. Appelsiininkukkavettä käytetään ruusuveden tapaan, yleensä jälkiruokien ja leivonnaisten maustamiseen.

## Lähteet

## Aiheesta muualla
Janne Vellamo

**Janne Vellamo** (s. 28. syyskuuta 1984 Kaarina) on entinen suomalainen jalkapalloilija. Hän oli pelipaikaltaan puolustava keskikenttäpelaaja, mutta pelasi myös puolustajana.

Vellamo edusti juniorivuosina Kaarinan Nappuloita, josta hän siirtyi FC Interiin. B-juniorina Vellamo vaihtoi Interin paikalliskilpailija Turun Palloseuraan. TPS:n edustusjoukkueen paidassa Vellamo debytoi vuonna 2003. Tämän jälkeen hän kuului joukkueen vakiokasvoihin. Maalitilinsä Veikkausliigassa Vellamo aukaisi 26. huhtikuuta 2007 ottelussa Myllykosken Palloa vastaan. Kaudella 2007 Vellamo kuitenkin jäi vähälle peliajalle, joten hänet lainattiin heinäkuussa 2007 muutamaksi otteluksi Kakkosessa pelanneeseen Lohjan Palloon pelituntuman saamiseksi.

## Lähteet

## Aiheesta muualla
*Vellamo Veikkausliigan sivuilla
Tau Boötis

**Tau Boötis** (τ Boo / τ Boötis) on kaksoistähti, jossa on kellanvalkea F7-spektriluokan tähti ja punainen kääpiö 240 AU:n päässä keskustähdestä. Tämä  tähti on 51 valovuoden päässä Maasta.  Aurinkoa massiivisemmalta, kirkkaammalta ja kuumemmalta A-tähdeltä on löydetty 7-8 Jupiterin massainen suuri planeetta, joka kiertää hyvin lähellä tähteään, 0,05 AU:n päässä siitä kiertoajalla 3,312 AU:n päässä melkein ympyräradalla.
Päätähden ikä on 1300 miljoonaa vuotta. 

## Aiheesta muualla

*SIMBAD component A entry component B entry
*The Extrasolar Planets Encyclopaedia  entry 
*Extrasolar Visions entry
*Article about Tau Boötis tidally locked by planet
* Tau Bootis  by Professor Jim Kaler.
* Tau Boötis 2 at SolStation.com.
Broccoli

**Broccoli** voi tarkoittaa jotain seuraavista:

* *broccoli* eli parsakaali, viljelykasvi
* Albert R. Broccoli (1909-1996), yhdysvaltalainen elokuvatuottaja
* Barbara Broccoli (s. 1960), yhdysvaltalainen elokuvatuottaja
Rouva

**Rouva** (lyhenne *rva*) on nimitys, jota käytetään naimisissa olevasta, eronneesta tai leskeksi jääneestä naisesta. Ilmaus ei viittaa ainoastaan siviilisäätyyn, vaan on käytössä myös laajemmin naisen tittelinä ja puhuttelusanana.

## Rouva kielenkäytössä
1900-luvun kolmannelle neljännekselle asti oli Suomessa varsin tavallista, että naista puhuteltiin tämän siviilisäädyn mukaan joko *rouvaksi* tai *[[neiti|neidiksi]]*. Yleistä oli myös sellainen, että korkeassa yhteiskunnallisessa asemassa olleen miehen vaimosta käytettiin sanaa rouva sellaisissa yhteyksissä, joissa muulloin useimmiten käytettiin sanaa vaimo. Puhuttiin esimerkiksi ministerin rouvasta, ei ministerin vaimosta. Toisaalta omaa vaimoaan mies ei juuri rouvaksi sanonut vaan nimenomaan vaimoksi, ei siis juuri käytetty sellaista possessiivisuffiksillista muotoa kuin "rouvani". Sitä on pidetty myös täysin virheellisenä. 
Neidiksi kutsuttiin yleisesti iäkästäkin naimatonta naista. 1900-luvulla tasa-arvokehitys johti vähitellen siihen, että tapaan käyttää sanaa *neiti* tai *rouva* siviilisäädyn mukaan alettiin suhtautua kriittisesti. Naimattomia naisia ei ollut yhteiskunnassa arvostettu yhtä paljon kuin naimisissa olevia, joten *neiti*-sanaan liittyi kielteisiä mielikuvia. Varsinkin naisliikkeen piirissä esitettiin siksi vaatimuksia, että kaikkia naisia olisi kutsuttava tasapuolisesti *rouviksi*. 1980-luvun loppuun mennessä *neiti* naimattoman naisen tittelinä jäi lähes kokonaan käytöstä osin korvautumatta millään sanalla, osin korvautuen *rouvalla*.

*Rouvasta* on näin tullut naispuolinen vastine sanalle herra: sitä voidaan käyttää aikuisista naisista yleensä, siviilisäätyyn katsomatta, samaan tapaan kuin sanaa herra yleensä aikuisista miehistä – tosin myös näiden kahden tittelin käyttö on vähentynyt 1900-luvun loppupuolella ja 2000-luvun alkukymmeninä.

Suomen puolustusvoimissa naimattomankin naispuolisen upseerin tai aliupseerin sotilasarvon edessä käytetään sanaa *rouva* siinä missä miesupseerin tai -aliupseerin sotilasarvon edessä käytetään sanaa *herra*.

Myös presidentti Tarja Halosta kutsuttiin ensimmäisen virkakautensa alusta jälkimmäisen loppuun saakka *rouva tasavallan presidentiksi*, vaikka hän oli naimaton ensimmäisen virkakautensa alussa 1. maaliskuuta 2000 (hän avioitui valiokuntaneuvos Pentti Arajärven kanssa elokuussa 2000).

## Rouva-nimitys muissa kulttuureissa
Suomen kielen *rouva*-tittelin vastineita muissa kielissä ovat muun muassa englannin kielen *Mrs.* tai *Mrs*, ranskan kielen *Madame* (lyh. *Mme*), espanjan kielen *Señora* (lyh. *Sra.*) tai *Doña* ja saksan kielen *Frau* (lyh. *Fr.*). Näistä viimeksi mainitun merkitys on muuttunut samaan tapaan kuin suomen *rouva*-sanan.

## Lähteet
Myy Arae

**Myy Arae** (Mu Arae, μ Arae, μ Ara) on eteläisellä tähtitaivaalla Alttarin tähdistössä 49,8 valovuoden päässä oleva Aurinkoa muistuttava tähti. Tähdellä on neljä planeettaa, jotka on löydetty tähden spektristä, suoraan niitä ei havaita. Sisin planeetta on ensimmäinen havaittu kuuma neptunus.

## Planeetat

## Aiheesta muualla

* SIMBAD: HD 160691 -- High proper-motion Star 
* Extrasolar Planets Encyclopaedia: Notes for star HD 160691  
* SolStation: Mu Arae 
* Extrasolar Visions: Mu Arae 
* ESO: Fourteen Times the Earth  
* SPACE.com: 'Super Earth' Discovered at Nearby Star
Kettukala

**Kettukala** (*Siganus vulpinus*) on kaniinikalojen heimon kalalaji, jota yleisesti pidetään merivesiakvaarioissa.

## Ulkonäkö ja koko
Kettukala kasvaa noin 20-25&nbsp;cm pitkäksi. Sen vartalo on keltainen ja pää mustavalkoinen. Kettukala on mestari naamioitumaan myös ympäristöönsä, sillä uhan esiintyessä / stressitilanteessa se vaihtaa värinsä maastokuvioisen tummaksi. 
Sen evissä on myrkylliset piikit, joita se käyttää pääasiassa itsensä puolustamiseen. Pistos ei ole ihmiselle vaarallinen, mutta aiheuttaa pistokohdan turpoamista sekä kovaa kipua. Kalan käsittelyssä on siksi syytä noudattaa varovaisuutta.

## Alkuperä
Kettukala on kotoisin läntisen Tyynenmeren alueelta.

## Käyttäytyminen
Kettukala on rauhallinen muita kaloja kohtaan, mutta aggressiivinen oman lajinsa jäseniä kohtaan. Yleisöakvaarioissa se voidaan asuttaa suurien petojenkin kanssa, sillä sen myrkkypiikit pitävät saalistajat loitolla. Suositeltava koko akvaariolle on noin 300 litran kokoinen.
Jotkut yksilöt näykkivät, varsinkin nälkäisinä, korallien lonkeroita, joten riutta-akvaarioon sitä suositellaan varauksin.

## Ravinto
Kettukala syö pääasiassa levää ja muuta kasvisravintoa. 

## Lähteet

 

## Aiheesta muualla
*
Gliese 876

**Gliese 876** on punainen kääpiötähti 15 valovuoden päässä Maasta Vesimiehen tähdistössä. Tähdellä on vuonna 2011 varmistettu olevan neljä planeettaa.

## Gliese 876:n planeetat

## Lähteet

## Aiheesta muualla
* Gliese 876 
*'''SIMBAD''': V* IL Aqr -- High proper-motion Star
*'''SolStation''': Gliese 876 / Ross 780 
*'''BBC''': Smallest extrasolar planet found
*'''Extrasolar Visions''': Gliese 876 
*'''APOD''': A planet for Gliese 876
*'''Science News Online''': Two teams find planet orbiting nearby star 
*Gliese 876 : THE CLOSEST EXTRASOLAR PLANET 
*Gliese 876d Pictures 
*Extrasolar.net page for GJ 876
Parathormoni

**Parathormoni** eli lisäkilpirauhashormoni eli paratyriini eli paratyreoideahormoni (PTH) on peptidirakenteinen 84 aminohaposta koostuva hormoni, joka erittyy verenkiertoon neljästä lisäkilpirauhasesta. Se lisää kalsiumin pitoisuutta veressä lisäämällä osteoklastien määrää ja aktivoimalla niitä sekä tehostamalla kalsiumin reabsorptiota munuaistubuluksista. Parathormonin vastavaikuttajana toimii kilpirauhasen erittämä kalsitoniini, joka puolestaan vähentää kalsiumin määrää veressä. Lisäksi parathormoni säätelee kalsiumin kulkua solun kalvorakenteiden läpi. Lisäkilpirauhasen liikatoiminnassa (*hyperparatyreoosi*) vereen erittyy paljon parathormonia, joka saattaa aiheuttaa luuston heikkenemistä ja kalsiumin kiteytymistä pehmytkudoksiin kuten keuhkoihin, verisuoniin, lihaksiin ja munuaisiin. Lisäkilpirauhasen vajaatoiminnassa (*hypoparatyreoosi*) puolestaan parathormonin määrä laskee, josta saattaa olla seurauksena lihasten kouristusta. Lisäkilpirauhashormonin anatomis-terapeuttis-kemiallinen lääkeluokitus eli ATC-luokitus on H05AA03 ja kemiallinen kaava C408H674N126O126S2.

## Parathormonin eritykseen vaikuttavat tekijät
Parathormonin tärkein säätelytekijä on veren kalsiumpitoisuus. Kun kalsiumpitoisuus veressä laskee, parathormonin eritys lisääntyy lisäkilpirauhasista. Kun taas kalsiumpitoisuus on saatu ennalleen, parathormonin eritys hidastuu. Veren kalsiumpitoisuuden laskiessa parathormoni lisää myös kalsitriolin muodostusta munuaisissa, joka palauttaa yhdessä parathormonin kanssa veren normaalin kalsiumpitoisuuden. Kalsitriolin lisääntyminen veressä siis vähentää parathormonin eritystä. Myös veren magnesiumpitoisuudella on vaikutusta parathormonin eritykseen, mutta sen merkitys parathormonin säätelyyn on vähäisempi kuin kalsiumionien.

## Aiheesta muualla
*Suomen Kilpirauhasliitto ry: Vesa Ilvesmäki, Lisäkilpirauhaset säätelevät elimistön kalsiumtasapainoa
*Tohtori.fi: Lisäkilpirauhashormoni (PTH)
*Fimea: ATC-luokitus
*Human Metabolome Database (HMDB): Parathyroid hormone 
*DrugBank: Preotact 
*Kyoto Encyclopedia of Genes and Genomes (KEGG): Parathyroid hormone 
*King Saud University: Arjumand Warsy, The Calciotropic Hormones  (pdf)
Osteoklasti

**Osteoklasti** (kreikan sanoista *osteon*, luu ja *klastos*, rikkinäinen) on luun syöjäsolu, joka syntyy usean monosyytin fuusioituessa eli osteoklasti on monitumainen solusitkos. Se tuhoaa vanhaa luuta samalla, kun osteoblastit muodostavat uutta luuta. Osteoklastien ja osteoblastien tuleekin toimia tasapainossa, jottei luu haurastuisi liikaa tai kasvaisi liikaa. Luun liiasta haurastumisesta voi olla seurauksena osteoporoosi ja liikakasvusta osteopetroosi.

## Lähteet